سرئنوڈو

سَرَئِنوڈُو (اردو:صحیح شخص) 2016ء میں جاری ہونے والی ایک بھارتی تیلگو زبان کی ہنگامہ خیز فلم ہے۔ اس فلم کے مصنف اور ہدایت کار بویاپتی سرینو ہیں۔ اس فلم کو اللو ارویند نے گیتا آرٹس کے بینر تلے پروڈیوس کیا ہے۔ اس فلم کے مرکزی ستارے اللو ارجن، آدھی پنی سیٹی، رکل پریت سنگھ، کیتھرین ٹریسا اور سری کانت ہیں۔ ایس تھمن نے فلم کا میوزک کمپوز کیا۔ رشی پنجابی نے فلم کی سنیماگرافی سنبھالی۔ یہ فلم 22 اپریل، 2016ء کو ملیالم زبان کے ڈب ورژن یودھاوو کے ساتھ جاری کی گئی۔ یہ فلم 2016ء کی سب سے زیادہ پیسے کمانے والی تیلگو فلموں کی فہرست میں شامل ہے۔ یہ فلم بعد میں ہندی زبان میں اسی عنوان کے ساتھ ڈب کی گئی اور 28 اپریل، 2017ء کو یوٹیوب پر جاری کی گئی۔ ڈبنگ آرٹسٹ سنکٹ مہاترے نے اللو ارجن کی آواز اور منوج پانڈے نے آدھی پنی سیٹی کی آواز کو ڈب کیا۔ یہ فلم دسمبر 2017ء میں نیپال میں بھی جاری کی گئی۔

تیاری 
بویا پتی سرینو نے اللو ارجن کو ذہن میں رکھتے ہوئے فلم کی کہانی لکھی۔ آپ چاہتے تھے کہ اس فلم میں سامنتھا اکنینی جنھوں نے ارجن کے ساتھ فلم سن آف ستیہ مورتی میں کام کیا تھا، ایک بار پھر ارجن کے ساتھ کام کریں، لیکن ایسا نہیں ہوا۔ کیتھرین ٹریسا اور رکل پریت سنگھ کو مرکزی اداکاراؤں کے طور پر چنا گیا۔ تمل اداکار آدھی پنی سیٹی کو ولن کے کردار کے طور پر چنا گیا۔ سری کانت، سمن اور جے پرکاش نے معاون کردار ادا کیے۔ پریامنی، انوشکا شیٹی اور دشا پٹانی کو فلم میں آئٹم نمبر میں کام کرنے کے لیے کہا گیا۔ لیکن بعد انجلی نے ارجن کے ساتھ آئٹم نمبر میں رقص کیا۔

اشاعت 
اللو ارجن چاہتے تھے کہ فلم 8 اپریل، 2016ء کو ان کی سالگرہ کے موقع پر جاری کی جائے لیکن بعد میں یہ فلن 22 اپریل، 2016ء کو پوری دنیا میں جاری کی گئی۔

سرئنوڈو کا ہندی ڈب ورژن یوٹیوب پر 260 ملین سے زائد ویوز اور 6 لاکھ سے زائد لائکس حاصل کرنا والا پہلا کسی جنوبی ہند کی فلم کا ہندی ڈب ورژن ہے۔

باکس آفس 
فلم نے تین ہفتوں کے اندر  کی کمائی کی۔ فلم نے سال کے آخر تک  کمالئے تھے۔

حوالہ جات

بیرونی روابط 
 

2010ء کی دہائی کی ایکشن فلمیں
2010ء کی دہائی کی تیلگو فلمیں
بولیویا میں عکس بند فلمیں
بھارتی ایکشن فلمیں
بھارتی سیاسی فلمیں
بھارتی فلمیں
تیلگو زبان کی فلمیں
مصالحہ فلمیں
ہندی میں ڈب شدہ تیلگو زبان کی فلمیں
حیدرآباد، بھارت میں عکس بند فلمیں
ایک آئٹم نمبر والی فلمیں